**Njoftim për punësim**

**Terma Reference**

**Pozicioni: Oficer për monitorimin dhe vlerësimin e projektit**

**Projekti: Përgjigje ndaj rrezikut të shtuar të abuzimit të fëmijëve dhe ndarjes nga familja shkaktuar nga emergjencat në Shqipëri**

**Zonat e projektit: Rajonet Tiranë, Shkoër, Durrës, Elbasan, Lezhë, Kukës, Korçë dhe Vlorë**

**Lloji i kontratës: Kontratë pune me kohë të pjesshme**

**Kohëzgjatja: 9 muaj**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nisma për Ndryshim Shoqëror ARSIS kërkon të punësojë **një punonjës me kohë të pjesshme për monitorimin dhe vlerësimin e projektit** “**Përgjigje ndaj rrezikut të shtuar të abuzimit të fëmijëve dhe ndarjes nga familja shkaktuar nga emergjencat në Shqipëri**” zbatuar në partneritet me UNICEF.

**Informacion i Përgjithshëm:**

**Nisma për Ndryshim Shoqëror ARSIS** (shkurtimisht NISMA) është një organizatë jofitimprurëse, e cila është themeluar në shkurt të vitit 2016. NISMA është një aktor jo qeveritar me influencë në sektorin e shoqërisë civile në Shqipëri.

Mision i NISMA është të ofrojë shërbime dhe zgjidhje të qëndrueshme për individë dhe grupet më të margjinalizuara në shoqërinë shqiptare me theks të veçantë në komunitetet Rome dhe Egjiptiane. NISMA advokon dhe lobon në nivel lokal dhe qëndror mbi çështjet e mbrojtjes së fëmijëve dhe të rinjve, zhvillimit dhe pjesëmarrjes, përmirësimit të kushteve social-ekonomike të familjeve të tyre dhe fuqizimit të kapaciteteve të shërbim ofruesve, organizatave jofitimprurëse, profesionistëve dhe aktorëve të tjerë të cilët punojnë me fëmijët në situatë vulnerabël.

**Përshkrim i projektit:**

NISMA në partneritet me UNICEF Shqipëri do të ofrojë një paketë të plotë shërbimesh për fëmijët dhe familjet e tyre të identifikuara në nevojë për mbrojtje si pasojë e tërmetit dhe COVID-19 në Shqipëri. Projekti ka për qëllim të mbështesë fëmijët dhe prindërit e tyre/kujdestarët e prekur nga tërmeti që jetojnë ende në tenda ose vendbanime të përkohshme dhe të ekspozuar ndaj dhunës, për të qënë të përgatitur të aksesojnë mbështetje psikosoiale dhe referrim pranë shërbimeve. Gjithashtu projekti do të sigurojë mbështetjen e sistemit të mbrojtjes së fëmijëve për të identifikuar dhe ofrimin e shërbimeve për fëmijët në rrezik abuzimi, neglizhimi dhe shfrytëzimi.

**Detyrat dhe përgjegjësitë:**

Oficeri për monitorimin dhe vlerësimin e projektit do të jetë përgjegjës për planifikimin, koordinimin dhe zbatimin e të gjithë aktiviteteve monitoruese dhe vlerësuese të projektit dhe për sigurimin e cilësisë dhe përshtatshmërisë të projektit për arritjen e objektivave zhvilluese të tij.

**Dizenjimi dhe zbatimi i sistemit të monitorimit dhe vlerësimit:**

* Udhëheq procesin e planifikimit dhe koordinimit të monitorimit të rregullt dhe sistematik të progresit të përgjithshëm të projektit në arritjen e treguesve dhe rezultateve dhe objektivave të zhvillimit të projektit;
* Zhvillon treguesit për mbledhjen e të dhënave, dizenjimin e instrumentave dhe mjeteve për mbledhjen e të dhënave dhe mbështet për mbledhjen e rregullt të informacionit dhe gjenerimin e të dhënave;
* Ofron mbështetje teknike për stafin e projektit për zbatimin e planit të monitorimit dhe vlerësimit dhe kornizës logjike të projektit;
* Bashkëpunon me stafin menaxhues të projektit për të mbledhur dhe analizuar të dhënat dhe përcaktuar progresin e arritur.

Menaxhimi i informacionit rreth projektit:

* Monitoron rezultatet e projektit në mënyrë periodike në bashkëpunim të ngushtë me stafin e zbatimit të projektit dhe atë menaxhues;
* Mbledh dhe kontrollon, verifikon dhe përpilon të dhëna nga terreni siç është parashikuar në planin e monitorimit dhe vlerësimit;
* Rishikon dhe përpilon raportet e monitorimit, raporte të progresit të projektit, fotografi, raste studimore, video dokumentuese, prezantime power point, etj;
* Rifreskimi dhe mirëmbajtja e bazës së të dhënave të projektit (database).

Zhvillimi i kapaciteteve në monitorim dhe vlerësim:

* Sigurimi i mbështetjes teknike për stafin e projektit për të gjitha aktivitetet e ndërlidhura me monitorimin dhe vlerësimin;
* Trajnimi i stafit të projektit për konceptet e monitorimit dhe vlerësimit, aftësitë dhe mjetet;
* Punon ngushtësisht me stafin zbatues të projektit për rritjen e kapaciteteve të tyre për mbledhjen dhe raportimin e duhur të të dhënave;
* Kontribuon në dizenjimin e termave të referencës, materialeve trajnuese, materialeve komunikuese që lidhen me projektin dhe sistemin e monitorimit dhe të vlerësimit.

Sigurimi i cilësisë:

* Rishikon raportet vlerësuese në terren, studime, dhe raporte të tjera;
* Siguron që raportet e hartuara nga partnerë apo konsulentë janë të plota dhe plotësojnë kërkesat rreth cilësisë;
* Ndërmerr kontrolle periodike të cilësisë të strategjive të zbatimit të projektit;
* Identifikimi i rreziqeve të mundshme për arritjen e objektivave të zhvillimit të projektit dhe propozimi proaktiv i zgjidhjeve të mundshme.

Raportimi dhe dokumentimi:

* Përgatit raportet e progresit të monitorimit dhe vlerësimit dhe dorëzimi tek supervizori;
* Mbështet stafin e projektit në përgatitjen e raporteve periodike të projektit duke paraqitur informacion që lidhet me monitorimin dhe vlerësimin;
* Mbështet për mbledhjen e rasteve studimore, praktikave më të mira, mësimeve të nxjerra, dhe njohuri të tjera;
* Ruajtja dhe dokumentimi i të gjitha materialeve të sistemit të monitorimit dhe vlerësimit.

*Njeh dhe zbaton me profesionalizëm dokumentacionin e punës së organizatës (rregulloren e brendshme, politikën e mbrojtjes së fëmijëve, politikat e mbrojtjes kundër shfrytëzimit seksual dhe abuzimit, kodin e sjelljes, konventën e të drejtave të fëmijëve dhe çdo dokument tjetër për të cilin duhet të ketë djeni).*

**Profili i Punonjësit:**

* 1. **Kualifikime**
* Diplomë universitare në shkencat sociale, në fushën e mbrojtjes sociale dhe në fushën e kërkuar;
* Kualifikime në fushën e aplikacioneve Microsoft dhe njohuri shumë të mira të paketave statistikore;
* Trajnime dhe eksperienca të mëparshme programatike në fushën e mbrojtjes sociale, sistemit të monitorimit dhe vlerësimit është vlerë e shtuar.
  1. **Eksperienca e punës**
* Më tepër se 3 vite eksperiencë e drejpërdrejtë profesionale në organizata, për dizenjimin, zbatimin dhe mbikqyrjen e detyrave të sistemit të monitorimit dhe vlerësimit;
* Eksperiencë dhe njohuri shumë të mira në shkrimin e projekteve;
* Eksperiencë dhe njohuri shumë të mira në kërkim dhe analizën e të dhënave cilësore dhe sasiore;
* Njohuri shumë të mira të parimeve të monitorimit dhe vlerësimit në organizata;
* Eksperiencë në menaxhimin e programeve softëare dhe databazave;
* Njohuri shumë të mira në gjuhën angleze;
* Aftësi shumë të mira në arritjen e afateve;
* Aftësi shumë të mira në komunikim, dhe zgjidhje konfliktesh;
* Aftësi për të punuar në presion kohe, në punën në grup dhe në mënyrë të pavarur.

**Politikat e Mbrojtjes së Fëmijëve**: Të gjithë personat që punojnë me programet e NISMA janë të detyruar të respektojnë politikat e mbrojtjes së fëmijëve, politikat e mbrojtjes nga abuzimi dhe shfrytëzimi seksual, kodin e sjelljes bashkëngjitur me termat e referencës

**Procedura e Aplikimit:**

Aplikantët e interesuar për të aplikuar për pozicionin e oficerit të monitorimit dhe vlerësimit duhet të dërgojnë me email CV-në e tyre, dy letra rekomandimi (ose emra të cilët mund tju rekomandojnë dhe kontaktet e tyre) dhe një letër interesi për NISMA në adresën e emailit: [**initiative.arsis@gmail.com**](mailto:arsistirana@gmail.com) deri në datën **13.04.2021,** mesnatë. *Në vemendjen tuaj që në subject të emailit ku dërgohet aplkimi të vendoset: Aplikim për pozicionin e oficerit të monitorimit dhe vlerësimit.*

**Procedura e Vlerësimit:**

Zgjedhja e personit do të bazohet në: se sa mirë aplikimi përmbush kërkesat e përcaktuara në termat e referencës, gjithashtu edhe bazuar në tabelën e vlerësimit të mëposhtëm.

|  |  |
| --- | --- |
| **Kriteret e vlerësimit** | **Vlerat në %** |
| Kualifikime | 20% |
| Eksperiencë pune | 50% |
| Intervista | 30% |

***Ju lutem konsideroni që vetëm kandidatët për pozicionin e oficerit të monitorimit dhe vlerësimit do të kontaktohen.***